Kevinei köztársaság

Kevine zászlaja

Boremmia: Baráti

Almerra: Baráti

Nigrommar: Baráti

Krakkorak: Utált

A Kevinei köztársaság egy ország a Tűz Krónikái világában, Volgreon kontinensén.

## Történelem

Hajdanán a birodalom hűséges és gazdag területe volt ez mely nem szenvedett hiányt semmiben. Az egyetlen hely volt ami még az elfek izolált királyságával is kereskedett. Hét nagy ház uralta ezt a vidéket. Névszerint: Lancel, Drawen, Zael, Kallo, Bulker, Westerly és a Serwie. Változatos időkből származtak ezek a neves családok és a vidék más-más tájait uralták. Gyakran össze is akaszkodtak egymással ám, nem voltak komoly problémáik pár kisebb csatán kívül melyek gyorsan elfelejtődtek. Így a hét ház békében és harmóniában élt együtt. De minden megváltozott mikor a Krakkorrak támadott.

Apró fosztogatásokkal kezdődött, ami később totális nyílt háborúvá alakult. A birodalom flottája nem volt felkészülve az ilyen mértékű tengeri háborúra és a két Krakkorraki háborút el is vesztették. A nemzet története viszont nem kezdődik el a harmadik ilyen konfliktusig mikor is a birodalom képtelen volt megvédeni ezeket a földeket a farkas királynő állandó támadásai miatt. Ekkor ült össze először tanácskozni a hét ház, hogy mégis mitévők legyenek és megfogalmazták a kérésüket a birodalom felé egy a törvények által megengedettnél nagyobb hadsereg felállítására. Az pedig mivel nem tehetett mást engedélyezte ezt. A sereg viszont sosem oszlott fel a Krakkorraki háború végeztével sem. Sőt a hét ház nemesei zsoldosokat fogadtak fel különböző vidékekről, hogy tovább bővítsék erejüket. Öt hosszú év telt el és a Farkas királynő nem csak tartotta magát de meghódította a Laesti barbár törzsek vidékét is ami eddig senki másnak nem sikerült.

Ekkor tartották meg a gyűlést a hét ház urai a Kehely nevezetű hegyen a Kevine folyó elágazásánál. (Innen származik az ország zászlaja és neve.) A nemzet pedig megszületett.

Kevine jelenleg nem a méretes hadseregével vagy flottájával tartja sakkban az ellenfeleit. Ehelyett a jelentős befolyására és a kiépült kémhálózataira támaszkodik. Számos országgal ápol baráti kapcsolatot még az elfekkel is tud kereskedni. Ráadásul ő rendelkezik a legtöbb szavazattal a Tenevai fórumon. Az egyetlen ország amelyre nem hat ez a sármja az Krakkorrak. A tengeri szörnyek melyek oly régóta fosztogatják a földjét.

## Társadalom

Kevinét hét ház szövetsége alkotja:

* Lancel ház
* Bulker ház
* Westerly ház
* Serwie ház
* Zael ház
* Kallo ház
* Drawen ház

### Különleges egység: a köpenyesek

A híres Serwie nehézlovasság. Vaskos páncélzat, a legjobb csatamének, mitril fejű lándzsák és a véget nem érő hűség. A belépéshez nehéz próbákat kell teljesíteni mely a fizikumot, a lovaglást és a fegyverforgatást teszi próbára.

### Lovagrendek

* Tiszta Láng: Volgreon legtöbb főt számláló rendje. Ezen kívül csak egyetlen szokatlan dolgot érdemes velük kapcsolatban megemlíteni. Méghozzá, hogy a beavatási szertartás folyamán a lovagoknak egy "A perzselő folyosó" névre hallgató tűzforró termen kell végigsétálniuk. Bár egy kenőccsel ami véd a lángoktól bekenik őket, az nem mindig védi meg teljesen a lovagokat a sérülésektől. A Tiszta láng tagjai állítólag sokkal jobban bírják a tüzet. Sokak szerint teljesen immunisak is rá.